
ANG MGA ALITUNTUNIN 
NG PAG-AAYUNO 

Ang pag-aaynno (Siyam) sa 
buwan ng Ramadan ay ang ika- 
apatnahaligi nglslam. 

Sinabi ni Allah: " Omga 
sumasampalataya, ang pag- 
aayuno ay iniatas sa inyo 
katulad ng pag-atas nito sa mga 
nauna sa inyo, upang 
magkaroon kayo ng takot sa 
Kanya " (Qur'an 2:186) 

Sinabi ng Sugo (spk)* ni 
Allah: "Ang sabi niAllah,Ang 
lahat ng ginagawa ng anak ni 
Adam (tao) ay para sa kanya, 
maliban sa pag-aayuno sapagkat 
ito ay para sa Akin at 
gagantimpalaan Ko ito." 

Sinabi pa ng Sugo (spk) ni 
Allah: "Ang sino man na mag- 
ayuno sa buwan ng Ramadan 
alang-alang kay Allah, 
patatawarin ang kanyang 
nagdaang mga kasalanan." 


♦Sumakanya ang Pagpapala at ang 
kapayapaan 

SINO-StNO ANG DAPAT 
NA MAG-AYUNO 

Ang pag-aayuno ay tungkulin 
ng bawat Muslim na nasa 
wastong gulang (BALiGH) at 
wastong pag-iisip (AA’QIL), lalaki 
man o babae. Itinuturing na ang 
isang Muslim ay nasa wastong 
gulang na kapag naganap ang 
alinman sa mga sumusunod: 

1. Kapag naging labinlimang 
taong gulangna. 

2. Kapag tinubuan na ng mga 
buhok sa maselang bahagi ng 
katawan. 

3. Kapag nilabasan na sa 
panaginip (wet dream) o sa ano 
pa mang kadahilanan. 

4. Kapag ang isang babae ay 
may buwanang dalaw na. 

5. Kapag ang isang hindi 
Muslim ay pumasok sa Islam sa 
alin mang araw (day-time) ng 
buwan ng Ramadan, kailangang 
magsimula na siyang mag-ayuno 
sa oras ding iyon. Hindi na niya 
kailangang pag-ayunuhan pa ang 
mga nakalipas na araw at oras na 
hindi pa siya Muslim. 

ANG MGA PATAKARAN 
NG PAG-AAYUNO 

Nagsisimula ang buwan ng 
RAMADAN kapag nakita na ang 
bagong buwan (new moon) o 
kapag natapos ang ikatatlumpung 
araw ng buwan ng sha’ban.* 
Upang maging katanggap- 
tanggap at wasto ang pag-aayuno 
ng isang muslim, kinakailangang 
mayroon siyang hangarin o 
balak sa kanyang sarili na siya ay 
mag-aayuno. Ang hangarin o 

* Ang ikawalong buwan sa kalendaryo ng 
Islam 

balak na ito ay dapat isagawa 
bago sumapit ang madaling-araw 
ng unang araw ng buwan ng 
Ramadan. Nararapat din na 
malaman na ang bawat hangarin 
o balak ay isang pasiya na 
kailangang gawin sa bawat uri ng 
pagsamba. 

Ang pag-aayuno ay 
nagsisimula sa madaling-araw 
hanggang sa paglubog ng araw. 
Kinakailangang mag-ayuno ang 
isang Muslim na may 
pananampalataya na ang pag- 
aayimo ay kautusan ni Allah at 
may paghahangad na makamit 

ang gantimpalang buhat sa 
Kanya. 

Nararapat din na ang lahat ng 
ginagawa niya sa buwang ito ay 
alang-alang kay Allah lamang. 
Gayundin, kinakailangang 
gampanan din niya ang lahat ng 
uri ng pagsamba sa buwang ito. 

ANG MGA 

PINAHIHINTULUTANG 
HUMINTO SA PAG-AAYUNO 

1. Ang isang may- 
karamdaman na makasasama sa 
kanya ang pag-aayuno. 

2. Ang babaeng may 
buwanang dalaw (regla), at ang 
babaeng dinudugo pa sanhi ng 
panganganak ay hindi 
pinahihintulutang mag-ayuno 
hanggang hindi tumigil ang pag- 
agos ng dugo. 

3. Ang nagdadalang-tao at ang 
nagpapasuso ay maaaring 
huminto sa pag-aayuno kung 

nangangainba sila na ang pag- 
aayuno aytalagang makasasama 
sa kanilang sarili o sa sanggol na 
kanilang dinadala o pinapasuso. 

4. Ang naglalakbay ng 80 
kiloinetro o higit pa hanggang 
hindi nakakauwi. 

Sa apat na nabangit sa 
itaas, kinakaiiangan na siia ay 
mag "QADAA" (Pag-aayuno para 
sa ibang mga araw na hindi 
napag-ayunuhan upang maging 
kumpieto ang biiang ng mga 
araw ng pag-aayuno). 

Mas mainam na mag 
"QADAA" kaagad hanggang 
maaga at huwag nang patagalin 

pa, subalit hindi naman 
kailangang sunod-sunod ang 
araw ng pag-aayuno. 

5. Ang sino man na walang 
kakayahang mag-ayuno sanhing 
katandaan o sanhi ng 
karamdaman na hindi na 
inaasahang gumaling pa ay 
maaaring huminto sa pag-aayuno, 
subalit kinakailangang siya ay 
magpakain (isang sapat na 
kainan) ng isang mahirap na 
muslim sa bawa't araw na hindi 
makapag-ayuno. 

ANG MGA NAKASISIRA 
SA PAG-AAYUNO 

1. Ang pagkain at pag-inom 
nang sadya. 

2. Ang pakikipagtalik sa araw 
habang nag-aayuno. (Subalit ito 
naman ay pinahihintulutan sa 
gabi.) 

3. Ang sadyang pagpapalabas 
ng punlay (sperm eell) sa ano 
mang paraan; gaya ng pagyakap o 
paghalik o ano pa mang dahilan. 
Subalit kung ang paglabas ng 
punlay (sperm eell) ay dahil sa 
isang panaginip (wet dream). 

hindi ito makasisira sa pag- 
aayuno. 

4. Ang paglabas ng dugo na 
sanhi ng buwanang dalaw at 
panganganak. 

5 Ang pagsusuka nang sadya. 

6 Ang paglanghap ngusok. 

Ang mga nabanggit ayhindi 

makasisira sa pag-aayuno kung 
ang mga ito aynagawa dahilan sa 
kawalang kaalaman o pagkalimot, 
o napilitan lamang dahil dinaan 
sa dahas. 

ANG MGA BAGAY NA 
HINDI MAKASISIRA SA 
PAG-AAYUNO 

1. Ang pagpapasuri ng dugo. 

2. Ang pagpapatak nggamot 
sa mga mata at tainga. 

3. Ang pagpapaturok 
(injection) na hindi nagsisilbing 
pamalit sa pagkain o pampigil o 
pang-alis ng gutom at uhaw. 

4. Ang paggamit ng Siwak. 
(Datapwa't ay itinatagubilin pa 
ito.) 

5. Ang paglunok ng laway. 

KAPATID SA ISIAM, Ang 
mga ito ang itinagubilin ng 
ating Propeta (spk) sa buwan 
ng Ramadan: 

1. Kumain ka ng SAHOOR* 
Ang mas mainam ay kainin ito 
kapag malapit nang dumating ang 
fajr (oras ng pagdarasal sa 
madaling araw). Subalit tiyakin 
na bago dumating ang oras na ito, 
kailangang tapos ka nang kumain. 


* Pagkain bago dumating ang 
madaling araw 

2. Mag lri'AR** ka. Gawin mo 
ito kaagad kapag natiyak mo na 
ang araw ay lumubog na nang 
lubusan at liuwag na itong 
ipagpaliban pa. 

3. Samantalahin mo ang 
paggawa ng maraming pagsamba, 
kabutihan, at pagbabasa ng 
Qur’an. 

4. Bigkasin mo ang 
panalanging ito (Du’a) bago ka 
mag 1FTAR: "ALLAAHUMMA LAKA 
SUMTU WA AlwiA R1ZQIKA AFTART." 


** Pagkain sa paglubog na paglubog 
ng araw upang itigil ang pag-aayuno 

Ang kahulugan: "O Allah, 
ako ay nag-aayuno lamang 
dahil sa Iyo atsa lyong biyaya, 
aking ititigil ang aking pag- 
aayuno." 

Ang sabi ng Propeta (spk): 
"Ang isang taong nag-aayuno 
ay higit na dinidinig ang 
kanyang panalangin, sa sandali 
na ito'y kanyang itigil sa 
wastong oras." 

5. Ang sino man na magbigay 
ng pagkain o gumastos upang 
mayroong makakain para sa 
iftar ang nag-aayuno ay 
magtatamo ng gantimpala mula 

kay Allah na katumbas sa 
matatamo ng nag-aayuno. 

MGA PAALALA 

Ang mga sumusunod ay ilang 
mahahalagang puna hinggil sa 
mga ginagawa ng ilang mga tao 
sa buwan ng Ramadan. 

1. Mapapansin na may mga 
taong kapag dumating ang buwan 
ng Ramadan ay nagbabalik-loob 
kay Allah; nagsa salah, nag- 
aayuno at gumagawa ng mga 
kabutihan. Subalit kapag natapos 
na ang buwan ng Ramadan, 
bumabalik na naman sila sa 

dating gawain; gaya ng hindi 
pagsa SALAir, pagsuway sa mga 
alituntunin ng Islam, at iba pa. 
Tunay na sila ang pinakahamak 
na tao sapagkat nakikilala 
lamang nila si Allah sa buwan ng 
Ramadan. Hindi ba nila 
nalalaman na ang Panginoon ng 
mga buwan ay iisa, at ang 
pagsuway sa mga alituntunin ng 
Islam ay ipinagbabawal? Sila ay 
binabantayan ni Allah sa lahat ng 
pook at oras. Kaya ang sino man 
na gumagawa ng katulad nito, 
siya ay kinakailangang magsisi na 
kaagad at magbalik-loob kay 
Ailah. 

2. May mga taong nag-aayuno 
na tumitigil nga sa pag-inom, 
pagkain, at iba pang nakasisira sa 
pag-aayuno, subalit hindinaman 
nila itinitigil ang iba pang mga 
ipinagbabawal; tulad ng 
panlilibak, pagsisinungaling, 
pandaraya, pakikinig ngmusika, 
at iba pa. Bakit pamag-aayuno 
samantalang ipinagpapatuloy pa 
rin naman ang paggawa ng mga 
ipinagbabawal. Ang pag-aayuno 
ay hindi lamang paghinto sa 
pagkain, ito ay paghinto rin sa 
paggawa ng mga ipinagbabawal. 

3. May mga taong sinasayang 
lamang ang kanilang oras sa 

buwan ng Ramadan at hindi ito 
pinakikinabangan para gamitin sa 
pagsamba at paggawa ngmga 
kabutihan. Kinakalimutan nila na 
ang pagsamba at paggawa ng 
kabutihan sa buwang ito ay 
ginagantimpalaan ng maraming 
ulit kaysa pangkaraniwang 
buwan. 

ANG MGA KATANGIAN NG 
BUWAN NG RAMADAN 

1. Ang Qur'an ay ipinahayag 
ni Allah kay Propeta Muhammad 
(spk) sa buwan na ito. 

2. Ang LAYLATUL QADR, ang 
gabi na mas inainam pa kaysa 
isang libong buwan, ay nasa 
buwan ding ito. Ang gabing ito 
ay maaaring tumama sa isa sa 
sampung huling gabi ng 
Rainadan. Maaaring ito ay sa 
ika-21, o 23, o 25, o 27, o 29 ng 
buwang ito. Ang gantimpala ng 
mabuting gawain sa gabing ito ay 
katumbas ng mabuting gawain sa 
loob ng isang libong buwan o 
mahigit sa walumpu't tatlong 
taon. Kaya nararapat lamangna 
paramihin ang mga mabubuting 
gawain sa gabing ito. 

3. Ang Salatut Taraweeh ay 
itinatagubilin na gawin sa buwan 
ding ito. Ang pagdarasal na ito ay 
binubuo ng labing isang Rak’ah o 
yunit. Ginagawa ito nang sama- 
sama (Jamaa'ah) sa Masjid, 
pagkatapos ng Salatul Isha. 

4. Ang dakilang digmaanng 
badr ay naganap din sa buwang 
ito. Ito ang kauna-unahang 
digmaan ng mga Muslim at mga 
Kafir ( hindi sumasampalataya) 
na taga-Makkah, na nagwakas sa 
pagwawagi ng mga Muslim. Ito 
rin ang kauna-unahang digmaan 
sa kasaysayan ng Islam. 

5. Ang pagsakop saMakkah 
ay naganap din sa buwang ito. 

Yamang nalaman nanatinna 
ang gantimpala sa mga 
mabubuting gawain sa buwang 
ito ng Ramadan ay pinararami ng 
maraming ulit, mga araw at gabi 
ng buwang ito sa pagpaparami 
pang lalo ng mga mabubuting 
gawain; gaya ng pagdarasal, pag- 
alaala kay Allah (Dhikr), 
pagbibigay ng kawanggawa 
(eharity), pagbabasa ng Qur’an, 
panalangin (Du'a), at paghingi ng 
kapatawaran sa ating mga 
kasalanan (Istighfar). 

Kinakailangan din naiwasan 
natin ang pagsuway atpaglabag 
sa mga alituntunin ng Islam; gaya 
ng pagsasalita ng masama, 
panlilibak, paninirang-puri, 
panghahainak, at pakikinig sa 
mga ipinagbabawal, upang 
maging karapatdapat tayo sa 
kapatawaran ni Allali at sa 
kaligtasan mula sa impiyemo. 

PAG-AAYUNO SA BUWAN 
NG SHAWWAL 

Ang sabi ng Propeta (spk): 
"Ang sino man na mag-ayuno 
sa buwan ng Ramadan at mag- 
ayuno pa ng karagdagang anim 
na araw sa buwan ng Shawwal, 
para na rin siyang nag-ayuno 
ng buong taon." 

Kaya kapatid sa Islam, iyong 
sikapin na makapag-ayuno pa ng 
karagdagang anim na araw sa 
buwan ng Shawwal ( ang buwan 
na kasunod ng Ramadan ) upang 
ikaw ay lalo pang magkamitng 

karagdagang gantimpala mula 
kay Allah at upang ikaw ay para 
na ring nag-ayuno ng isang buong 
taon. Dapat din na iyong 
malaman na hindi kailangan na 
ang karagdagang anim na araw ng 
pag-aayuno ay sunod-sunod. 
Kung mayroong mga araw sa 
Ramadan na hindi ka nakapag- 
ayuno, ang mga iyon ang dapat 
na imahin mong pag-ayunuhan at 
pagkatapos ay isunod ang 
karagdagang anim na araw ng 
pag-aaymio. 

ZAKATUL-FITR 

Ang pagbibigay ngZakatul- 
Fitr ay tungkulin ng bawat 
muslim; bata man o matanda, 
lalaki man o babae. Ang walang 
kakayahang magbigay o umaasa 
lamang sa iba (dependent), ang 
kanyang aina o ang kanyang 
inaasahan sa buhay, ang siyang 
magbibigay ng Zakatul-Fitr 
alang-alang sa kanya. Ang 
Zakatul-Fitr ay para lamang sa 
mga mahihirap. Makabubuting 
ibigay ito, dalawa o isang araw 
bago sumapit ang Eidul-Fitr. At 
ang kahulihulihang sandali ng 

pagbibigay nito ay bago 
magsimula ang Salah ng Eidul- 
Fitr. Hindi maaaring ibigay ito 
pagkatapos ng Salah ng Eidul- 
Fitr. Ang Zakatui-Fitr ay 
kailangang isang Saa' (3 kilo) ng 
bigas o mais at hindi puwedeng 
ang ibibigay ay pera na katumbas 
ng halaga ng bigas o mais. 

»J <U]j - L o- » <111 (^L-OJ 









